Държавен вестник, бр. 24, 2021 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  24
ДОПЪЛНЕНИЕ 1 
ПРОЦЕДУРИ ЗА ИЗПИТАНИЯ ЗА ОГНЕУПОРНОСТ НА ПРЕГРАДИ ОТ КЛАСОВЕ А, B И F 
1 ОБЩИ ПОЛОЖЕНИЯ 
1.1 
Одобрението на конструкциите се ограничава до направлението, за което са били 
изпитвани; следователно вертикалните прегради, облицовките и вратите се изпитват 
вертикално, а палубите и таваните се изпитват хоризонтално. Необходимо е да се 
изпитват само палуби, чиято долна страна е изложена на условията на нагряване, а 
таваните и облицовките от класове В и F се изпитват само от страната, включваща тавана 
или облицовката. 
1.2 
За вертикални прегради и врати от клас А за „общо приложение“, т.е. за 
използване на изолационния материал от двете страни на конструктивната сърцевина, 
както и за вертикални прегради и врати от клас В одобрението обикновено изисква 
конструкцията да бъде изпитана от всяка страна поотделно, като се използват два отделни 
образеца, освен ако Администрацията счита, че е достатъчно само едно изпитание от 
едната страна, която е страната, за която се очаква да осигури експлоатационни 
показатели, по-ниски от тези на другата страна. 
1.3 
При изпитанията на вертикални прегради от клас A за „общо приложение“ може да 
е възможно да се издаде одобрение само въз основа на едно изпитание, при условие че 
вертикалната преграда е изпитана по най-обременителния начин, който се счита, че е с 
изолацията от неекспонираната повърхност, а усилвателите - също от тази страна. 
1.4 
При изпитанията за вертикални прегради от клас А за „ограничено приложение“, 
т.е. когато опасността от пожар е определена само от изолираната страна, вертикалната 
преграда може да бъде изпитана с изолацията от изложената повърхност и с усилвателите 
също от тази страна. 
1.5 
Ако се иска одобрение на вертикална преграда клас А, включваща използването 
на „двустранно приложение“ на изолацията, като дебелината на изолацията е еднаква от 
двете страни на структурната сърцевина, тя се изпитва с усилвателите от неекспонираната 
страна на вертикалната преграда, в противен случай се изпитва със страната с 
най-тънката дебелина на изолацията от изложената повърхност. 
1.6 
Дебелината на изолацията на усилвателите не е необходимо да бъде същата като 
тази на стоманената плоча. 
1.7 
Ако изолацията на преграда от клас А трябва да бъде осигурена чрез мембранна 
защита, т.е. чрез таван от клас В към сърцевина от конструктивна стомана или облицовка 
от клас В към сърцевина от конструктивна стомана, разстоянието между мембраната, т.е. 
тавана или облицовката, и конструктивната сърцевина трябва да бъде минималното, за 
което се иска одобрение. За вертикални прегради от клас A се изисква преградата да се 
изпитва както от страната на конструктивната сърцевина, така и от страната на 
облицовката клас В. Както за таваните, така и за облицовките, които могат да бъдат част от 
такива палубни или конструкции с вертикални прегради, те трябва да отговарят поне на 
класификацията В-0. 
1.8 
Когато изолацията на преграда от клас А се осигурява от мембранна защита, 
усилвателите на структурната сърцевина се поставят в кухината между стоманената плоча 
на структурната сърцевина и мембранната защита. За вертикална преграда клас А 
Администрацията може да приеме или да изиска усилвателите да бъдат от 
противоположната страна на стоманената плоча на конструктивната сърцевина, за да се 
намали до минимум разстоянието между мембранната защита и конструктивната